Source: https://www.riigiteataja.ee/akt/12894443
Timestamp: 2017-07-27 02:37:55+00:00
Document Index: 6069156

Matched Legal Cases: ['§ 1', '§ 9', '§ 113', '§ 17', '§ 181', '§ 2', '§ 35', '§ 3', '§ 61', '§ 4', '§ 5', '§ 5', '§ 282', '§ 282', '§ 2', '§ 3']

Riigipiiri seaduse ja teiste seaduste muutmise seadus – Riigi Teataja
Väljaandja:RiigikoguAkti liik:seadusTeksti liik:algtekstJõustumise kp:21.12.2007Avaldamismärge:RT I 2007, 68, 420
Riigipiiri seaduse ja teiste seaduste muutmise seadusVastu võetud 04.12.2007
Välja kuulutatud Vabariigi Presidendi 12. detsembri 2007. a otsusega nr 215
§ 1. Riigipiiri seaduses (RT I 1994, 54, 902; 2007, 3, 14) tehakse järgmised muudatused:
(2) Euroopa Liidu liikmesriikide vaheliste sisepiiride ja Euroopa Liidu välispiiride ületamisele kohaldatakse Euroopa Parlamendi ja nõukogu määrust (EÜ) nr 562/2006, millega kehtestatakse isikute üle piiri liikumist reguleerivad ühenduse eeskirjad (Schengeni piirieeskirjad) (ELT L 105, 13.04.2006, lk 1–32). Käesolevat seadust kohaldatakse Schengeni piirieeskirjadega reguleerimata osas.»;
« (11) Sisepiir on Eesti ja Euroopa Liidu liikmesriigi ühine maismaapiir, sealhulgas jõe- ja järvepiir.
(12) Välispiir on Eesti riigipiiri osa, mis ei ole sisepiir.»;
« § 9. Riigipiiri ületamine
(3) Sisepiiri võivad isikud ületada igas kohas piirikontrolli läbimata. Sisepiiri ületamiseks peetakse ka:1) Eesti õhupiiri ületamist, kui saabutakse Euroopa Liidu liikmesriigi siselendude lennujaamast või suundutakse sinna;2) merepiiri ületamist, kui saabutakse Euroopa Liidu liikmesriigi mere-, jõe- ja järvesadamast või suundutakse sinna või tullakse vahetult teisest Euroopa Liidu liikmesriigi sadamast, mille kaudu toimub regulaarne parvlaevaühendus.
(6) Piiripunkti ja riigipiiri vahelisel alal on välispiiri ületanud laevast või õhusõidukist keelatud kaupade peale- ja mahalaadimine ning isikute väljumine, välja arvatud lootsimisel, laeva mootorikütuse või -õli varude täiendamisel, pilsi- ja tankipesuvee ning õlijääkide äraandmisel, inimelude päästmisel ja õnnetusjuhtumite korral.»;
4) paragrahvi 91 lõige 1 muudetakse ja sõnastatakse järgmiselt:
« (1) Isikud, transpordivahendid ja kaup, kellele või millele piiriületamise luba ei antud, samuti ebaseaduslikult välispiiri ületanud isikud peetakse kinni ja saadetakse Euroopa Liidu õigusaktide, välislepingute ning seadustega ettenähtud korras tagasi riiki, kust või mille kaudu nad Eestisse saabusid või toimetati, arvestades Euroopa Liidu kodaniku seaduses sätestatud erisusi.»;
5) paragrahv 92 tunnistatakse kehtetuks;
6) paragrahvi 93 lõikest 1 jäetakse välja sõnad «Euroopa Liidu»;
7) paragrahv 11 muudetakse ja sõnastatakse järgmiselt:
(10) Euroopa Liidu õigusakti, välislepingu või seadusega võidakse teatava kategooria isikutele kehtestada välispiiri ületamise lihtsustatud kord.»;
8) paragrahvi 111 lõiked 1–31 muudetakse ja sõnastatakse järgmiselt:
« (1) Eestist lahkudes või Eestisse saabudes peab välispiiri ületaval Eesti kodanikul olema kaasas reisidokument või muu dokument, mis on välislepinguga ette nähtud välispiiri ületamiseks. Välislepingus sätestatud juhul võib Eesti kodanik välispiiri ületada Eesti Vabariigi poolt väljaantud kehtiva isikutunnistusega.
(31) Kolmanda riigi kodanikul, kellel puudub seaduslik alus või kehtiv reisidokument Eestisse sisenemiseks ning kes soovib taotleda Eestis varjupaika või ajutise kaitse elamisluba, lubatakse Eestisse siseneda pärast varjupaigataotluse või ajutise kaitse alusel elamisloa taotluse piirivalveasutusele esitamist.»;
9) paragrahvi 112 lõige 1 muudetakse ja sõnastatakse järgmiselt:
« (1) Alla 15-aastasel Eesti kodanikul ei pea välispiiri ületamisel olema reisidokumenti, isikutunnistust ega tagasipöördumistunnistust, kui tema nimi, sünniaeg, kodakondsus ja foto on kantud teda Eestisse sissesõitmisel või Eestist väljasõitmisel saatva vanema reisidokumenti. Foto ei pea olema kantud saatja reisidokumenti, kui Eesti kodanik on alla seitsmeaastane.»;
10) seadust täiendatakse §-ga 113 järgmises sõnastuses:
« § 113. Piirikontrolli kehtestamine sisepiiril
(6) Sisepiiril piirikontrolli kehtestamisega seotud kulud, mis on tekkinud kontrollis osalenud riigiasutustel, kaetakse Vabariigi Valitsuse reservi vahenditest Vabariigi Valitsuse otsusel.»;
11) paragrahvi 14 täiendatakse lõikega 21 järgmises sõnastuses:
« (21) Käesoleva paragrahvi lõikes 2 sätestatu ei kehti merematkelaevade, lõbusõidulaevade, rannapüügi, siseveekogude laevaliikluse ja muu sellise laevaliikluse kontrollimise erikorra kohta, mis on reguleeritud Schengeni piirieeskirjades.»;
« § 17. Riigipiiri ületamise ajutine piiramine või peatamine
(1) Riigi julgeoleku huvides, avaliku korra tagamiseks, rahva tervist ohustada võiva olukorra ennetamiseks või lahendamiseks, samuti välisriigi palvel on Vabariigi Valitsusel õigus:1) ajutiselt piirata riigipiiri ületamist või see peatada;2) kehtestada karantiin riigipiiri ületamiseks isikutele ning koduloomade ja -lindude, samuti looma- ja taimekasvatussaaduste ning muude veoste toimetamiseks üle riigipiiri.
(3) Riigipiiri ületamise piiramisest või riigipiiri sulgemisest teatab Vabariigi Valitsus asjast huvitatud riikidele ning Euroopa Parlamendile, Euroopa Liidu Nõukogule ja Euroopa Komisjonile.»;
13) paragrahvi 173 lõige 2 muudetakse ja sõnastatakse järgmiselt:
« (2) Sama teo eest, kui selle on toime pannud juriidiline isik, –karistatakse rahatrahviga kuni 100 000 krooni.»;
« § 181. Piirangud isikute liikumisele ja viibimisele piirilähedasel alal
(4) Ujuvvahendi ja transpordivahendiga Narva jõele, Narva veehoidlale, Lämmi- ja Pihkva järvele või nende jääle minek ning sealt tagasitulek tuleb registreerida lähimas piirivalve allüksuses. Ujuvvahendi ja transpordivahendiga Peipsi järvele või selle jääle minek kaugemale kui üks kilomeeter kaldast ning sealt tagasitulek tuleb registreerida lähimas piirivalve allüksuses.»;
15) paragrahvi 22 lõige 2 muudetakse ja sõnastatakse järgmiselt:
« (2) Käesoleva paragrahvi lõikes 1 nimetatud ajutisele kontrolljoonele laienevad käesoleva seadusega sätestatud välispiiri valvamise, kaitsmise ja ületamise tingimused ning kord, piirirežiim ja vastutus piirirežiimi rikkumise eest.»
§ 2. Avaliku teabe seaduse (RT I 2000, 92, 597; 2007, 12, 66) § 35 lõige 1 muudetakse ja sõnastatakse järgmiselt:
« (1) Teabevaldaja on kohustatud tunnistama asutusesiseseks kasutamiseks mõeldud teabeks:1) kriminaal- või väärteomenetluses kogutud teabe, välja arvatud vastavalt väärteomenetluse seadustikus ja kriminaalmenetluse seadustikus sätestatud tingimustel avaldatava teabe;2) riikliku järelevalve menetluse käigus kogutud teabe kuni selle kohta tehtud otsuse jõustumiseni;3) teabe, mille avalikuks tulek kahjustaks riigi välissuhtlemist;4) teabe kaitseväe üksuste relvastuse ja varustuse tabelite ning relvastuse ja varustuse hulga kohta, kui selline teave ei ole riigisaladus või salastatud välisteave;5) kaitseväe valdusse sõjalise valmisoleku tõstmisel ja mobilisatsiooni korral üleantava riigivara kohta käiva teabe;6) teabe riigikaitselise sundkoormise kohta;7) teabe, mille avalikuks tulek ohustaks muinsuskaitse all olevat objekti või muuseumikogusse kuuluvat museaali;8) teabe, mille avalikuks tulek ohustaks kaitseala või kaitsealuse liigi ning tema elupaiga või kasvukoha säilimist;9) teabe turvasüsteemide, turvaorganisatsiooni või turvameetmete kirjelduse kohta;10) teabe tehnoloogiliste lahenduste kohta, kui sellise teabe avalikuks tulek kahjustaks teabevaldaja huve või sellise teabe asutusesiseseks kasutamiseks tunnistamine on ette nähtud eraõigusliku isikuga sõlmitud lepingus;11) teabe, mis sisaldab delikaatseid isikuandmeid;12) teabe, mis sisaldab isikuandmeid, kui sellisele teabele juurdepääsu võimaldamine kahjustaks oluliselt andmesubjekti eraelu puutumatust;13) teabe, mis sisaldab perekonnaelu üksikasju kirjeldavaid andmeid;14) teabe sotsiaalabi või sotsiaalteenuste osutamise taotlemise kohta;15) teabe, mis kirjeldab isiku vaimseid või füüsilisi kannatusi;16) isiku kohta seoses maksustamisega kogutud teabe, välja arvatud teabe maksuvõlgnevuste kohta;17) teabe, mille avalikustamine võib kahjustada ärisaladust;18) siseauditi aruanded enne nende kinnitamist asutuse juhi poolt;19) seaduses sätestatud muu teabe.»
§ 3. Riigisaladuse ja salastatud välisteabe seaduse (RT I 2007, 16, 77) § 61 punktid 2 ja 3 tunnistatakse kehtetuks.
§ 4. Riigi Teataja seaduse (RT I 1999, 10, 155; 2007, 44, 316) § 5 lõige 12 muudetakse ja sõnastatakse järgnevalt:
« (12) Erakorralise seisukorra seaduse (RT I 1996, 8, 165; 2002, 63, 387), eriolukorra seaduse (RT I 1996, 8, 164; 2002, 63, 387) ja riigipiiri seaduse (RT I 1994, 54, 902; 2007, 3, 14) alusel antud õigusaktid jõustuvad nendes seadustes ettenähtud korras.»
§ 5. Väljasõidukohustuse ja sissesõidukeelu seaduse (RT I 1998, 98/99, 1575; 2007, 9, 44) § 282 muudetakse ja sõnastatakse järgmiselt:
« § 282. Välismaalase Eestisse mittelubamise vormistamine ja põhjendamine riigipiiril
(4) Käesoleva paragrahvi lõikes 3 nimetatud kaebuse esitamine ei ole aluseks välismaalase Eestisse lubamiseks.»
(1) Käesolev seadus jõustub vastavalt Eesti ühinemisele Euroopa Liidu ühtse viisaruumiga.
(2) Käesoleva seaduse § 2 jõustub 2008. aasta 1. jaanuaril.
(3) Käesoleva seaduse § 3 jõustub kümnendal päeval pärast Riigi Teatajas avaldamist.